Quod stabile et inmutabile fieri optamus, necessarium est ad posterorum cognitionem scriptis transmitere, ne ulla diaboli infestatione semper omni bono invidentis, atque stultorum animos plerumque ad talia perturbanda excitantis, valeat commoveri. Quapropter notum omnibus fieri volumus placuisse ac convenisse inter domnum Badinum nomine, Cluniacensem priorem, vice domni Odonis abbatis, et Aimonem commutationem quarumdam rerum facere: quod et fecerunt. Primitus prior dedit Aimoni curtilum in villa cui Bainas dicitur; terminatur a mane via publica, a meridie terra Ansolii et a sero similiter, ab aquilone ejusdem Aimonis; habet in longum perticas agripenales XVI, in fronte una pertica I et pedes V, et in alia pertica I. Infra istas terminationes et perticationes, ad integrum tibi dono. At contra Aimo dedit priori ac parti Sancti Petri in ipsa villa Cluniaco vinealum; terminatur a mane rivo currente, a medio die et a certio vinea Sancti Petri, a sero terra Vuilelmi. Infra istas terminationes, ad integrum vobis concedo; habet in longo perticas X, in frontibus I perticam et pedes IIII. Si quis forte hanc cautionem, quod minime futurum arbitror, instinctu diabolico inflamatus destruere conatus fuerit, anathematis gladio feriatur valde christicolis pertimescentis, et juxta mundanam legem X solidos, judice cogente, cogatur cui injuriam intulerit componere, et nostrum cambium perpetuo firmum et inconcussum consistat, subnixa stipulatione. S. Aimonis, qui fieri et firmare rogavit. S. Raimberti. S. Ansoldi. Item alterius Ansoldi. S. Otberti. S. Leotardi. Ego Teoggerius vice cancellarii scripsi ac dictavi veneris die, in festivitate beati Briccii, anno XII regnante Ludowico rege.